Marvel Comics-legende Stan Lee oorledeStan Lee (93) tydens die Tokio Comic Con by Makuhari Messe in Chiba (Foto: ANA) Stan Lee, die man wat ŉ medestigter was van Marvel Comics, is Maandag in die ouderdom van 95 oorlede. Lee se dogter J.C. het aan TMZ bevestig ŉ ambulans het Maandagoggend vroeg by sy huis in Hollywood Hills opgedaag en hy is na die Cedars-Sinai-hospitaal geneem waar hy gesterf het. Hy het die afgelope jaar met sy gesondheid gesukkel, van longontsteking tot probleme met sy sig. Lee was ŉ Amerikaanse strokiesprentskrywer, redakteur, uitvoerende filmvervaardiger, akteur en uitgewer. Hy het in 1961 saam met Jack Kirby die maatskappy Marvel begin met The Fantastic Four. Hy het daarna Spider-Man, Black Panther, The Incredible Hulk, X-Men, Iron Man en The Avengers geskep. Hy was ook betrokke by die skep van Doctor Strange, Daredevil, Ant-Man en Thor. Hy het in talle Marvel-flieks verskyn as ŉ agtergrondkarakter. Lee se vrou Joan is in 2017 oorlede. Hulle was 69 jaar lank getroud. Lee sou op 28 Desember sy 96ste verjaarsdag gevier het.